laion/Wikipedia-Exotic huggingface dataset:
სომხურ-თათრული ხოცვა-ჟლეტა (1905-1906)

1905-1906 წლების სომხურ-თათრული ხოცვა-ჟლეტა — სისხლიანი შეტაკებები ამიერკავკასიაში, ეთნიკურ სომხებსა და აზერბაიჯანელებს შორის (რომლებსაც რუსეთში იმ დროს უწოდებდნენ ამიერკავკასიის თათრებს), 1905 წლის რევოლუციის დროს. ყველაზე ძალადობრივი შეტაკება მოხდა ბაქოში, თებერვალსა და აგვისტოში, და მაისში ნახიჩევანში, 1905 წელს. ამერიკელი თურქოლოგ-აზერბაიჯანმცოდნის, ტადეუშ სვენტოჰოვსკის თქმით, 1905 წლის შეტაკების დროს, განადგურდა 158 აზერბაიჯანული და 128 სომხური სოფელი და სხვადასხვა მონაცემებით დაიღუპა 3-დან 10 ათასამდე ადამიანი. მიუხედავად ერთი მხრივ, ქრისტიანული სომხური და, მეორე მხრივ, ამიერკავკასიის მუსლიმთა სასულიერო ლიდერების მცდელობებისა, რომ ბოლო მოღებოდა სისხლისღვრას, მეფის მთავრობა პრაქტიკულად არავითარ ძალისხმევას არ ახორციელებდა წესრიგის აღდგენისთვის. ↑ Энциклопедия «Народы России» Издательство «Большая Российская энциклопедия» Москва 1994. статья азербайджанцы стр. 79 ↑ Tadeusz Swietochowski. Russia and Azerbaijan: A Borderland in Transition. Columbia University Press, 1995. ISBN 0-231-07068-3, 9780231070683. p. 40. ↑ Mark Malkasian. «Gha-Ra-Bagh»: The Emergence of the National Democratic Movement in Armenia. Wayne State University Press, 1996, p.14.
Bandai

Bandai Co., Ltd. (იაპონ. 株式会社バンダイ 'კაბუსიკი-გაისა ბანდაი'?) — სათამაშოებისა და ვიდეო თამაშების მწარმოებელი იაპონური კომპანია და Bandai Namco Holdings-ის შვილობილი კომპანია. შტაბ-ბინა მდებარეობს ტოკიოში. იგი არის სათამაშოების რიგით მეოთხე ყველაზე მსხვილი მწარმოებელი მსოფლიოში, Mattel-ის, Hasbro-სა და LEGO Group-ის შემდეგ. კომპანია დაარსდა 1950 წელს. 1979 წლიდან Bandai შეუდგა სახლის ვიდეო თამაშებისა და პორტატიული კონსოლების წარმოებას და გამოუშვა შემდეგი სისტემები: Super Vision 8000, Arcadia, Playdia, Apple Bandai Pippin, LCD Solarpower, WonderSwan, Tamagotchi, Digital Monster, მაგრამ საბოლოოდ ბანდაიმ დატოვა კონსოლების ბაზარი. მთავარი სტატია: Bandai Namco-ს თამაშების სია. შეგიძლიათ იხილოთ მედიაფაილები თემაზე „Bandai“ ვიკისაწყობში. ოფიციალური საიტი Bandai Namco Holdings Inc. Bandai Namco Games Bandai Visual ევროპის საიტი დაარქივებული 2006-06-13 საიტზე Wayback Machine. საფრანგეთის საიტი ბრიტანეთის საიტი ამერიკის საიტი აზიის საიტი დაარქივებული 2018-04-23 საიტზე Wayback Machine. კორეის საიტი დაარქივებული 2009-01-29 საიტზე Wayback Machine. გერმანიის საიტი დაარქივებული 2013-01-28 საიტზე Wayback Machine. ↑ 1.0 1.1 About Company. BANDAI Co.,Ltd. დაარქივებულია ორიგინალიდან — 2015-12-10. ციტირების თარიღი: 2015-12-08. შეცდომა ციტირებაში Invalid <ref> tag; name "bandai.co.jp-e-company" defined multiple times with different content; $2 ↑ "Bandai Group Establishes 'Bandai Channel' to Distribute Broadband Content დაარქივებული 2018-03-03 საიტზე Wayback Machine. ." Bandai Group. March 4, 2004. დაარქივებულია 16 მარტი, 2010. ↑ „Lego Celebrates 50 Years of Building“. Time. 28 იანვარი, 2008. დაარქივებულია ორიგინალიდან — 2008-01-31. ციტირების თარიღი: 21 სექტემბერი, 2011. შეამოწმეთ თარიღის პარამეტრი |accessdate= და |date=-ში (დახმარება) ↑ Everything Is Awesome: Lego Leaps Barbie For World's Largest Toy Maker. თარგი:Bandai-ს აპარატული უზრუნველყოფა
უზბეკეთის ქალაქების სია

უზბეკეთის ქალაქების სია: აფრასიაბი აკულა ანდიჟანი ანგრენი ასაკა ბახტი ბეკობოდი ბერუნი ბუხარა ჩიმბოი ჩირჩიკი ჩარტაკი დაშტობოდი დენოვი ფერგანა გულისტანი გუზარი გიჟდუვანი ხაკულაბადი ჯიზაკი ჯუმა კატაკურგანი ხივა კოგონი კოკანდი კოსონსოი კუნგრადი მარგილანი მუინაკი ნამანგანი ნავოი ნუქუსი ნურატა ოხანგარონი ალმალიქი აქთაში პისკენტი ქარში კარაკული კარასუ ქუვა ქუვასაი რიშდანი სამარყანდი შაჰრისაბზი შაჰრიჰანი შირაბადი შირინი სირდარია ტაშკენტი ტახიატაში ტერმეზი ტამდიბულაკი ტოიტეპა ტურტკული უჩკურგანი უჩკუდუკი ურგენჩი ურგუტი ვაბკენტი ხანაბადი ხოჯეილი იანგიაბადი იანგიერი იანგიული ზარაფშანი რუკა Archive.is-ზე
გვირგვინა (მთა)

გვირგვინა — მთა საქართველოში, ბორჯომის მუნიციპალიტეტში. მდებარეობს თრიალეთის ქედის დასავლეთ ნაწილში, ამავე სახელწოდების შტოქედზე (მდინარეების გუჯარეთისწყლისა და ნეძვისწყლის წყალგამყოფი). სიმაღლე ზღვის დონიდან 2253 მ. აგებულია ძლიერ დანაოჭებული შუაეოცენური ტუფ-ბრექჩიებითა და ტუფ-ქვიშაქვებით. გვირგვინას კალთებზე წიფლნარი და მუქწიწვოვანი ტყეებია, მწვერვალზე — მეორეული სუბალპური მდელოები. ჯაყელი ქ., ენციკლოპედია „საქართველო“, ტ. 1, თბ., 1997. — გვ. 611.
ვერხნიე-უსლი

ვერხნიე-უსლი (ბაშკ. Үрге Уҫылы) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში. 2010 წლის მონაცემებით, სოფელში ცხოვრობს 732 ადამიანი. რაიონულ ცენტრ სტერლითამაქიდან დაშორებულია 28 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 28 კმ-ით. Совет муниципальных образований Республики Башкортостан. Верхние Услы на портале «Генеалогия и Архивы»
ვესიოლი (სტერლითამაქის რაიონი)

ვესიოლი (ბაშკ. Весёлый) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში. 2010 წლის მონაცემებით, სოფელში ცხოვრობს 296 ადამიანი. რაიონულ ცენტრ სტერლითამაქიდან დაშორებულია 15 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 15 კმ-ით. 2002 წლის აღწერის მიხედვით, მოსახლეობის უმრავლესობას ბაშკირები შეადგენენ (50%). Совет муниципальных образований Республики Башкортостан. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
გიორგი XI

გიორგი XI (დ. 1651 — გ. 21 აპრილი, 1709) — ქართლის მეფე 1676–1688 და 1703–1709 წლებში. ვახტანგ V-ის ძე. მისი მეფობის ხანა ხასიათდებოდა ირანთან ურთიერთობის გამწვავებით. გიორგი XI ცდილობდა მეფის ხელისუფლების განმტკიცებას და ირანელთა ბატონობის მოსპობას ქართლში. დახმარების მისაღებად დიპლომატიური მოლაპარაკება გამართა ოსმალეთთან. 1687 წლის 29 აპრილით დათარიღებულ წერილში თავისი და თავისი შვილის ბაგრატის სახელით ერთგულებას უცხადებს რომის პაპს ინოკენტ XI-ს, აცხადებს თავს კათოლიკედ და პაპს სთხოვს, რომ ბრძანება გასცეს საქართველოს მხედრობისთვის. პაპის საპასუხო წერილებიდან სჩანს, რომ იგი მას კათოლიკე მეფეთა სიაში მოიხსენებს. თუმცა პრაქტიკულ დახმარებაზე არ არის საუბარი, რადგან მართალია ვენა ამ დროს ოსმალებისაგან ახალი განთავისუფლებულია (1683), მაგრამ საფრანგეთი (ლუი XIV) და გერმანია (ლეოპოლდ I) უკვე ერთმანეთში ომისათვის ემზადებიან და 1688 წელს დაიწყება კიდეც პფალცის ომი. ამას ემატებოდა ინოკენტი XI-ისა და ლუი XIV-ის დაძაბული ურთიერთობა. ევროპასთან ურთიერთობის მომსწრეა არა მხოლოდ გიორგი XI-ის ძმა ლევან ბატონიშვილი, არამედ მისი ბიძაშვილი, სულხან-საბა ორბელიანი, რომლის აღზრდაზეც გიორგის ზეგავლენა სჩანს. გიორგი XI სათავეს უდებს ქართლის სამეფო შტოს ერთი ნაწილის პროევროპულ პოლიტიკურ მიმართულებას საგანმანათლებლო და რელიგიური თვალსაზრისით. ინტენსიური ურთიერთობა მისიონარებთან, პაპებთან და ევროპელ მონარქებთან, რომელიც გიორგი XI-მ და მისმა მომხრეებმა, უპირველეს ყოვლისა, მისმა ძმამ ლევანმა და სულხან-საბა ორბელიანმა ერთად დაიწყეს, და რომელიც მკაფიოდ გამოიხატა ლევანის შვილების, ქაიხოსრო მეფისა და ვახტანგ VI-ის პოლიტიკაში, გასტანს საუკუნე, და დასრულდება ლევანის შვილიშვილის, ანტონ I-ის სიკვდილით. 1688 წელს გიორგი XI ჯანყდება ირანელების წინააღმდეგ. აჯანყება მარცხით დამთავრდა, რადგან გიორგი XI-ს უღალატეს ადგილობრივმა ფეოდალებმა და ვერც ოსმალეთიდან მიიღო შეპირებული დახმარება. შაჰმა გიორგი XI ტახტიდან გადააყენა და მის ადგილზე ერეკლე I დასვა (1688). გიორგი XI-მ იმერეთს შეაფარა თავი და ცდილობდა ტახტის დაბრუნებას. ამასობაში ირანში გაუარესდა შინაპოლიტიკური მდგომარეობა. ირანის იმპერიის შორეულ რაიონებში გაიზარდა მისწრაფება პოლიტიკური განკერძოებისაკენ. განსაკუთრებით დაძაბული ვითარება შეიქმნა ავღანეთში. შაჰ-ჰუსეინმა გადაწყვიტა შერიგებოდა გიორგი XI-ს, რათა მისი სამხედრო ცოდნა და ქართველთა ჯარი ავღანელთა წინააღმდეგ გამოეყენებინა. თავის მხრივ, გიორგი XI-ს სურდა ტახტი დაებრუნებინა და გაეგრძელებინა სამშობლოს დამოუკიდებლობისათვის ბრძოლა. ამიტომ იგი დათანხმდა წინადადებას და 1696 წელს ისპაანში გაემგზავრა. შაჰმა გიორგი XI კვლავ დაამტკიცა ქართლის მეფედ და დაავალა ავღანელთა დამორჩილება. გიორგი XI-მ აჯანყებულები მალე დაიმორჩილა, მაგრამ ავღანელებმა იგი ღალატით მოკლეს. კაჭარავა ი., ქართული საბჭოთა ენციკლოპედია, ტ. 3, თბ., 1978. — გვ. 161-162. კაჭარავა ი., ენციკლოპედია „საქართველო“, ტ. 2, თბ., 2012. — გვ. 23-24.
გვირგვინა (მრავალმნიშვნელოვანი)

საკუთარი სახელი გვირგვინა შეიძლება აღნიშნავდეს: გვირგვინა — სოფელი ზნაურის რაიონში, ბალთის თემში; გვირგვინა — სოფელი ზნაურის რაიონში, ძვილეთის თემში; გვირგვინა — მთა ბორჯომის მუნიციპალიტეტში; გვირგვინას ქედი — ქედი სამცხე-ჯავახეთის მხარეში.
ვლადიმიროვკა (სტერლითამაქის რაიონი)

ვლადიმიროვკა (ბაშკ. Владимировка) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში. 2010 წლის მონაცემებით, სოფელში ცხოვრობს 40 ადამიანი. რაიონულ ცენტრ სტერლითამაქიდან დაშორებულია 37 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 37 კმ-ით. 2002 წლის აღწერის მიხედვით, მოსახლეობის უმრავლესობას ბაშკირები შეადგენენ (50%). Совет муниципальных образований Республики Башкортостан. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
ვასტოჩნი (სტერლითამაქის რაიონი)

ვასტოჩნი (ბაშკ. Восточный) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში. 2010 წლის მონაცემებით, სოფელში ცხოვრობს 17 ადამიანი. რაიონულ ცენტრ სტერლითამაქიდან დაშორებულია 11 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 11 კმ-ით. 2002 წლის აღწერის მიხედვით, მოსახლეობის უმრავლესობას რუსები შეადგენენ (50%). Совет муниципальных образований Республики Башкортостан. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
გვირგვინი (მრავალმნიშვნელოვანი)

სახელი გვირგვინი შეიძლება აღნიშნავდეს: გვირგვინი — მონარქიული ხელისუფლების სიმბოლო გვირგვინი — ორმაგი ყვავილსაფრის ფოთლები შიგნითა წრე გვირგვინი — საქართველოში გავრცელებული დარბაზული ტიპის საცხოვრებელი სახლის კარვის ფორმის გადახურვა
თერმე

თერმე (თურქ. Terme Çayı; ბერძ. Θερμώδων, Thermōdōn) — მდინარე თურქეთში. მდებარეობს ჩრდილოეთ თურქეთში, ორდუსა და სამსუნს შორის, წარმოადგენს თერმეს ოლქის საზღვარს. მდინარე მიედინება საზღვაო ქალაქ სამსუნის აღმოსავლეთით დაახლოებით 50 კილომეტრის დაშორებით და უერთდება შავ ზღვას. სიგრძე 35 კმ-ია, აუზის ფართობი კი 233 კმ².. რეგიონი შედგება ნაყოფიერი და განმარტოვებული დაბლობებით. მაღალი მთები შეიმჩნევა სამხრეთით და აღმოსავლეთით. ბერძნულ მითოლოგიაში ლეგენდარული ამაზონების დედაქალაქი, თემისკირა, სწორედ მდინარე თერმზე მდებარეობდა. ↑ Aksoy, Hüseyin. (2013) Samsun Doğa Turizm Master Planı 2013-2023 tr (PDF) გვ. P. 37. T.C. Orman ve Su İşleri Bakanlığı, Doğa Koruma ve Milli Parklar. დაარქივებულია ორიგინალიდან — 2014-02-07. ციტირების თარიღი: 2016-11-15.
ჯოჰორი

ჯოჰორი (მალ. Johor, ჯავი:جوهور) — მალაიზიის სასულთნო, შტატი მალაიზიაში, ადმინისტრაციული ცენტრია ქალაქი ჯოჰორ-ბარუ. მდებარეობს მალაიზიის მალაკურ ნაწილში, მალაკის ნახევარკუნძულის სამხრეთ ნაწილში. შტატში არის საერთაშორისო აეროპორტი — სენაი. ჯოჰორის შტატს უჭირავს მეხუთე ადგილი ფართობისა და მეორე ადგილი მოსახლეობის მიხედვით მალაიზიის შტატებს შორის. შტატი მდებარეობს მალაკის ნახევარკუნძლის სამხრეთ ნაწილში. შტატის უმაღლესი მწვერვალია მთა გუნუნგ-ლედანგი (1276 მ). სანაპირო ხაზის სიგრძეა 400 კმ. კლიმატი ეკვატორული, მუსონური. ნალექების რაოდენობა წელიწადში 1778 მმ-ის ტოლია. საშუალო წლიური ტემპერატურა 26 — 28 °С. 2000 წლის აღწერების მიხედვით შტატის მოსახლეობა შეადგენდა 2,75 მილიონ კაცს: 54% — მალაიები, 35 % — ჩინელები, 7 % — ინდოელები, 4 % — სხვა. 2010 წლის შეფასებითმოსახლეობის რაოდენობაა 3 348 283 კაცი, ხოლო საშუალო სიმჭიდროვე — 176,35 ად./კმ². სახელწოდება ჯოჰორი წარმოსდგება სპარსული სიტყვისაგან „ჯავჰარ“, რაც „ძვირფას ქვას“ ნიშნავს. ჯოჰორის სასულთნო დაარსდა XVI საუკუნის დასაწყისში, მალაკის უკანასკნელი სულთნის მაჰმუდ შაჰის შვილის ალა ად-დინ რიაიატ-შაჰ I-ის მიერ, მას შემდეგ რაც მოახერხა პორტუგალიელი კოლონიზატორებისაგან თავის დაღწევა. სულთანმა გაზარდა ჯოჰორის იმპერიის საზღვრები, დაიპყრო რიაუ და პაჰანგი, სადაც მმართველად დანიშნა თავისი წარმომადგენლები. ჯოჰარის იმპერია პერიოდულად ახორციელებდა თავდასხმას პორტუგალიელ კოლონიზატორებზე, მაგრამ ვერ დაიბრუნეს მალაკა. მთელი 130 წლის განმავლობაში პორტუგალიელებს ხელს უშლიდა სრუტეების გაკონტროოლებაში. 1641წელს ჯოჰორის სასულთნომ ალიანსი დაამყარა ჰოლანდიელებთან და მათი დამხარებით შეძლეს მალაკის დაპყრობა. მოგვიანებით ჯოჰორი დასუსტდა და დაკარგა ძველებური დიდება, რაზეც დიდი გავლენა შინაომებმა იქონიეს. 1864-1895 წლებში ხელისუფლებაში მოდის სულთანი აბუ-ბაქარი, რომელსაც შეეძლო გაძღოლოდა ქვეყანას და მიზანმიმართული პოლიტიკა ეწარმოებინა ბრიტანელებთან და სინგაპურთან. მისი მმართველლობის დროს ქვეყანა გაძლიერდა, სწორედ ამიტომ მან მიიღო „ახალი ჯოჰორის მამის“ ტიტული. 1914 წლიდან ქვეყანაში იწყება ბრიტანელი მრჩევლის კემპბელის მოღვაწეობა. შტატის ადმინისტრაციული ცენტრი, ქალაქი ჯოჰორ-ბარუ იყო უკანასკნელი ქალაქი მალკის ნახევარკუნძულზე, რომელიც მეორე მსოფლიო ომის პერიოდში მალაიის ოპერაციის დროს დაიკავეს იაპონელმა ოკუპანტებმა. 1948 წელს შტატი შევიდა მალაიის ფედერაციაში, რომელმაც დამოუკიდებლობა მოიპოვა 1957 წელს. ჯოჰორის შტატი ადმინისტრაციულად იყოფა 10 რაიონად: ჯოჰორ-ბარუ — 1817,8 კმ², 1 064 881 ად. პონტიანი — 919,5 კმ², 143 729 ად. კოტა-ტინგი — 3488,7 კმ², 192 220 ად. კლუანგი — 2851,8 კმ², 254 631 ად. სეგამატი — 2851,26 კმ², 178 620 ად. მუარი — 2346,12 კმ², 328 695 ად. ბატუ-პაჰატი — 1878 კმ², 335 368 ად. მერსინგი — 2838,6 კმ², 67 557 ად. კულაიჯაია — 750,9 კმ², 246 721 ად. ლედანგი — 967,6 კმ², 58 501 ად. ჯოჰორის შტატში არის სამი საზღვაო პორტი: ჯოჰორ-პორტი, ტანჯუნგ-პელეპასი და ტანჯუნგ-ლანგსატი. შტატში მდებარეობს საერთაშორისო აეროპორტი სენაი, რომელიც გაიხსნა 1974 წლის 6 ივნისს და წელიწადში გადაჰყავს 5 მლნ. ადამიანი. აბდულ აზიზ ისხაკი — ჟურნალისტი, პოლიტიკოსი, სახელმწიფო მოღვაწე ფაშა სანდჰა — მსახიობი, ფოტომოდელი. ვან აბუ ბაქარ ვან აბასი — მეცნიერი, მწერალი ჯოჰორის იმპერია ჯოჰორის კარტა დაარქივებული 2007-09-27 საიტზე Wayback Machine.
გიზო ჟორდანია

გაიოზ (გიზო) ჟორდანია (დ. 25 სექტემბერი, 1934, ლანჩხუთი — გ. 19 ნოემბერი, 2016, თბილისი) — ქართველი თეატრის რეჟისორი და პედაგოგი. საქართველოს სახალხო არტისტი (1983), ღირსების ორდენის კავალერი (1999). 1958 წელს დაამთავრა თბილისის სახელმწიფო თეატრალური ინსტიტუტის სარეჟისორო ფაკულტეტი. 1957–1958 წლებში იყო თეატრალური ინსტიტუტის პრეპარატორი; 1958–1961 წლებში მასწავლებელი; 1961 წლიდან უფროსი მასწავლებელი; 1961–1965 წლებში ბათუმის, 1965–1970 და 1979–1986 რუსთაველის თეატრების დამდგმელი რეჟისორი; 1970–1979 თბილისის ოპერისა და ბალეტის, 1979–1986 გრიბოედოვის თეატრების მთავარი რეჟისორი; 1991–1999 თეატრისა და კინოს ინსტიტუტის რექტორი; 1993 წლიდან ბათუმის ოპერის მთავარი რეჟისორი; 1995 წლიდან მსახიობის ოსტატობის კათედრის გამგე; 1998 წლიდან რეჟისურის კათედრის გამგე, პროფესორი. დადგმული აქვს 100-ზე მეტი სპექტაკლი საქართველოში და საზღვარგარეთ; ავტორია სამეცნიერო ნაშრომებისა დრამატული თეატრის, ოპერისა და სათეატრო პედაგოგიკის პრობლემებზე. 1989:„ბესამე“ (ჰერცოგი) რეჟ. ნინო ახვლედიანი 1982: საქართველოს სახელმწიფო პრემია 1983: საქართველოს სახალხო არტისტი 1983: ალბერტ შვაიცერის მშვიდობის მედალი 1988: ო. პოპოვის სახელობის მედალი 1989: კოტე მარჯანიშვილის სახელობის პრემია 1992: სანდრო ახმეტელის სახელობის პრემია 1995: შოთა რუსთაველის სახელობის სახელმწიფო პრემია 1998: მემედ აბაშიძის სახელობის პრემია 1999: ღირსების ორდენი გიზო ჟორდანია — საქართველოს ბიოგრაფიული ლექსიკონი გიზო ჟორდანია [დაარქივებული] — ეროვნული ფილმოგრაფია
მოგონებები ეტენის ბაღზე

მოგონებები ეტენის ბაღზე — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, რომელმაც ის საკუთარი ოთახის გასაფორმებლად დახატა 1888 წლის ნოემბერში, ზეთის საღებავებით ტილოზე. ნამუშევარი ინახება ერმიტაჟის მუზეუმში. ნახატზე გამოსახულია ვინსენტის მამის, თეოდორუს ვან გოგის, სახლის წინ მდებარე ბაღი, რომელიც 1875 წელს მღვდლად ეკურთხა. მხატვარმა ცხოვრების გარკვეული დრო სწორედ ამ სახლში გაატარა, აღსანიშნავია შუალიდი 1881 წლის აღდგომიდან ქრისტეს შობამდე, როდესაც ვინსენტი თავის ძმასთან, თეო ვან გოგთან დაბრუნდა და საბოლოოდ გადაწყვიტა ფერწერა გაეგრძელებინა. ეტენში გატარებული ეს პერიოდი წარმოადგენს მისი ათწლიანი შემოქმედების დასაწყისს. ის ბავშვობიდან ხატავდა და შეყვანილია ბრიუსელის დამწყებთა კლასში, სადაც ის შეხვდა მხატვარ ანტონ ვან რაპარდს, რის შემდეგაც საქმეს მთელი სერიოზულობით შეუდგა. მან სწრაფად განავითარა პეიზაჟების ხატვის ტექნიკა თუმცა კვლავ ბევრი უზუსტობა იყო მის მიერ დახატულ ფიგურებში, რომლის გამოსწორებაზეც ბეჯითად მუშაობდა შარლ ბარგის კურსებზე. მას შემდეგ იწყება მხატვრის შემოქმედებაში უმნიშვნელოვანესი, გარდამტეხი პერიოდი, რომლის გარკვეული ნაწილიც სწორედ ეტენში გაატარა. ნახატზე გამოსახულია ვინსენტის მამის, თეოდორუს ვან გოგის, სახლის წინ მდებარე ბაღი, რომელიც 1875 წელს მღვდლად ეკურთხა. მხატვარმა ცხოვრების გარკვეული დრო სწორედ ამ სახლში გაატარა, აღსანიშნავია შუალიდი 1881 წლის აღდგომიდან ქრისტეს შობამდე, როცა ვინსენტი თავის ძმასთან, თეო ვან გოგთან დაბრუნდა და საბოლოოდ გადაწყვიტა ფერწერა გაეგრძელებინა. ეტენში გატარებული ეს პერიოდი წარმოადგენს მისი ათწლიანი შემოქმედების დასაწყისს. ის ბავშვობიდან ხატავდა და შეყვანილია ბრიუსელის დამწყებთა კლასში, სადაც ის შეხვდა მხატვარ ანტონ ვან რაპარდს, რის შემდეგაც საქმეს მთელი სერიოზულობით შეუდგა. მან სწრაფად განავითარა პეიზაჟების ხატვის ტექნიკა თუმცა კვლავ ბევრი უზუსტობა იყო მის მიერ დახატულ ფიგურებში, რომლის გამოსწორებაზეც ბეჯითად მუშაობდა შარლ ბარგის კურსებზე. მას შემდეგ იწყება მხატვრის შემოქმედებაში უმნიშვნელოვანესი, გარდამტეხი პერიოდი, რომლის გარკვეული ნაწილიც სწორედ ეტენში გაატარა. ვინსენტ ვან გოგმა ნახატი პოლ გოგენთან ერთად შეასრულა მანერით, რომელიც ახლოსაა კლუაზონიზმთან და გარკვეულწილად შესამშნევია მსგავსება გოგენის ნახატთან რომლის სახელიც იგივეა - „მოგონებები ეტენის ბაღზე“ . ვინსენტი ნახატს თეოსადმი მიწერილ წერილებში ორჯერ იხსენიებს, ხოლო დის ვილემინა ვან გოგისადმი მიწერილ წერილში ამბობს რომ ნახატზე გამოსახულია თავად ვილემინა და მათი დედა. 1908 პარიზი, 30 1926 მოსკოვი 1956 მოსკოვი, ლენინგრადი, p II 1960 პარიზი, 49 ↑ გოგენის ნამუშევარი
ბორნის უპირატესობა

ბორნის უპირატესობა — 2004 წლის ამერიკულ-გერმანული თრილერი. ფილმი დაფუძნებულია რობერტ ლადლუმის „ჯეისონ ბორნის “ რომანების სერიაზე. ფილმმა სახელწოდება მიიღო სერიის მეორე წიგნის მიხედვით, თუმცა, რომანის სიუჟეტისაგან მთლიანად განსხვავებულია. პოლ გრინგრასმა ფილმი ტონი გილროის სცენარის მიხედვით გადაიღო. კინოკომპანიამ - Universal Pictures - ფილმი კინოთეატრებში 2004 წლის 23 ივნისს გამოუშვა. ბორნის ფილმების სერიაში ის რიგით მეორეა: ბორნის იდენთიფიკაცია (2002), ბორნის ულტიმატუმი (2007), ბორნის მემკვიდრეობა (2012) და ჯეისონ ბორნი (2016). ბორნის უპირატესობა აგრძელებს ჯეისონ ბორნის ისტორიას. ცენტრალური სადაზვერვო სააგენტოს ყოფილი აგენტი კვლავ ფსიქოლოგიური ამნეზიისაგან იტანჯება. ბორნის როლს მეთ დეიმონი ასრულებს. ფილმი მთლიანად აგებულია მის მცდელობაზე, როგორმე თავისი წარსულის შესახებ უფრო მეტი გაიხსენოს, თანაც კიდევ ერთხელ ექცევა CIA-სა და ოპერაცია „ტრედსტოუნის“ შეთქმულებაში. ფილმში ასევე მონაწილეობენ კარლ ურბანი (კირილი), ბრაიან კოქსი (უარდ ებოტი), ჯოან ალენი (პამელა ლენდი) და ჯულია სტაილზი (ნიკი პარსონსი). "The Bourne Supremacy". British Film Institute. London. Retrieved September 30, 2012. "The Bourne Supremacy (2004)". Box Office Mojo. Amazon.com. Retrieved 2007-08-06. ↑ Bennett, Bruce (2008-05-28). "Jason Bourne Takes His Case to MoMA". NYSun.com. Retrieved 2009-09-10.
მახინჯაური

მახინჯაური — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, თემის ცენტრი (სოფლები: მახინჯაური, შუა მახინჯაური, განთიადი). 2014 წლის აღწერის მონაცემებით სოფელში ცხოვრობს 735 კაცი. ქართული საბჭოთა ენციკლოპედია, ტ. 6, თბ., 1983. — გვ. 520. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ ხელვაჩაურის მუნიციპალიტეტის თემები და სოფლები. დაარქივებულია ორიგინალიდან — 2016-03-04. ციტირების თარიღი: 2016-11-20. ↑ pop-stat.mashke.org — საქართველოს დასახლებული პუნქტების მოსახლეობა. დაარქივებულია ორიგინალიდან — 2012-04-19. ციტირების თარიღი: 2016-11-20. ↑ საქართველოს სტატისტიკის სახელმწიფო დეპარტამენტი — სოფლების მოსახლეობა 2002 წელი. დაარქივებულია ორიგინალიდან — 2013-09-19. ციტირების თარიღი: 2012-07-05.
ბორნის ულტიმატუმი

ბორნის ულტიმატუმი (ინგლ. The Bourne Ultimatum) — 2007 წლის ამერიკულ-გერმანული თრილერი. დაფუძნებულია რობერტ ლადლემის იმავე სახელწოდების რომანზე, თუმცა, ფილმის სიუჟეტი რომანისაგან მთლიანად განსხვავებულია. ტონი გილროის, სკოტ ბარნსისა და ჯორჯ ნოლფის სცენარის მიხედვით, ფილმი პოლ გრინგრასმა გადაიღო. „ბორნის ულტიმატუმი“ მესამეა ფილმების სერიაში, მას წინ უსწრებს „ბორნის იდენტიფიკაცია“ (2002) და „ბორნის უპირატესობა“) (2004) და მოსდევს „ბორნის მემკვიდრეობა“ (2012), რომელშიც მეთ დეიმონი არ მონაწილეობდა და „ჯეისონ ბორნი“ (2016), რომელიც ფილმის პირდაპირი გაგრძელებაა. მეტ დეიმონი რობერტ ლადლუმი მიერ შექმნილ ცენტრალური სადაზვერვო სააგენტოს ყოფილი ფსიქოლოგიური ამნეზიით დაავადებული აგენტის როლს ასრულებს. ის კვლავ თავისი წარსულის აღდგენას ცდილობს, სანამ ოპერაცია „ტრედსტოუნის“ სამიზნე გახდებოდა, შემდეგ კი მსგავსი პროგრამის სამიზნე. ფილმი კინოეკრანებზე ჩრდილოეთ ამერიკაში 2007 წლის 3 აგვისტოს გამოუშვა კინოკომპანია Universal Pictures-მა, სადაც მისმა მოგებამ კვირის განმავლობაში 69.3 მილიონი დოლარი შეადგინა, ხოლო მთლიანმა შემოსავალმა — 442.8 მილიონი დოლარი და ამავდროულად, მეტ დეიმონის ყველაზე მაღალშემოსავლიანი ფილმი აღმოჩნდა. სამივე ფილმმა კომერციული მოგება მოუტანა შემქმნელებს და კრიტიკოსთაგანაც დადებითი შეფასება დაიმსახურა. ფილმმა ოსკარის მე-80 დაჯილდოებაზე სამივე ნომინაციაში გაიმარჯვა: საუკეთესო მონტაჟისთვის (კრისტოფერ როუზი), საუკეთესო ხმისა (სკოტ მილანი, დევიდ პარკერი, კირკ ფრანსისი) და საუკეთესო ხმის მონტაჟისათვის (კარენ ბეიკერ ლენდერსი, პერ ჰელბერგი). შეგიძლიათ იხილოთ მედიაფაილები თემაზე „ბორნის ულტიმატუმი“ ვიკისაწყობში. „ბორნის ულტიმატუმი“ — კინოფილმების ინტერნეტ-მონაცემთა ბაზა (ინგლისური) „ბორნის ულტიმატუმი“ — Box Office Mojo-ზე ↑ The Bourne Ultimatum. ციტირების თარიღი: 3 მარტი, 2015. ↑ 2.0 2.1 The Bourne Ultimatum (2007). დაარქივებულია ორიგინალიდან — 2012-07-11. ციტირების თარიღი: 30 სექტემბერი, 2012. ↑ 3.0 3.1 The Bourne Ultimatum (2007). ციტირების თარიღი: 21 აგვისტო, 2007. ↑ Kirschling, Gregory. (17 აპრილი, 2007) Movie Preview: The Bourne Ultimatum. დაარქივებულია ორიგინალიდან — 2008-02-26. ციტირების თარიღი: 2018-08-06. ↑ Bennett, Bruce (May 28, 2008). "Jason Bourne Takes His Case to MoMA". New York Sun. Retrieved September 10, 2009. ↑ 6.0 6.1 6.2 The 80th Academy Awards (2008) Nominees and Winners. დაარქივებულია ორიგინალიდან — 23ნოემბერი, 2011. ციტირების თარიღი: November 22, 2011.
მახინჯაური (მრავალმნიშვნელოვანი)

საკუთარი სახელი მახინჯაური შეიძლება აღნიშნავდეს: მახინჯაური — დასახლება ქალაქ ბათუმში მახინჯაური — სოფელი ხელვაჩაურის მუნიციპალიტეტში
ქოშიგორა

ქოშიგორა — სოფელი თბილისში, საბურთალოს რაიონში, დიდი დიღმის ჩრდილოეთით. ზღვის დონიდან 500 მ-ის სიმაღლეზე. 2014 წლის აღწერის მონაცემებით სოფელში ცხოვრობს 23 კაცი. ↑ მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019.
ქვემო უბანი

ქვემო უბანი — შუა საუკუნეების თბილისის ბირთვის — კალას ერთ-ერთი ნაწილი, მტკვრის მარჯვენა ნაპირზე. კალას ზემო უბნისგან მას შუაბაზარი ჰყოფდა. კვირკველია, თ., ძველთბილისური დასახელებანი, თბილისი: საბჭოთა საქართველო, 1985. — გვ. 42-43.
ბეთანია (თბილისი)

ბეთანია — სოფელი თბილისში, ვაკის რაიონში, დაბა წყნეთის სიახლოვეს. მდებარეობს ზღვის დონიდან 1200 მეტრზე. 2014 წლის აღწერის მონაცემებით, სოფელში ცხოვრობს 30 კაცი. ↑ მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019.